[ فكوميسارية كازا ومع الدخلة بلاصا طموبيلتيو حتا تحكو روايضها بالشانطي ونزل تايزرب ، تلقا ليه عمو عبد الجليل مخنزر وقال بسرعة قبل مايدويسي محمد: ياااك لاباس شوااقعجرو للجنب يهدنو قبل: تعالا معايا وبرد دمك شويةرد تحت سنانو: عمي هضررر شنو كااينرد: مراتك اسي محمد شفرات لك فلوس الكريدي، ولاحتهم لخوها من ورا الصوروسع عينيه مصدوم وسرعانما خنزر بنظرة قاتلة وقال: شفرات ليا الفلوس ؟قال متنهد بحصرة: ايه اسيدي.. جاب الله العساس حصلو فاش خداهم وبلغ عليه البوليس أما كون مشينا فيهاحدا نفس وزفر زفرة حارة قبل مايدوز من حداه بحال البرق طالع لبيرو التحقيق وعمو تابعو من اللور كايعيط بسميتو حتا تلقات ليه الغالية فالطريق حابسااه وتتلهت بخوفالغالية: حضررر عقلك اولدي ونعل الشييطان الله يرضي عليك غييير بالعقلشاف فيها كاينهج ويدير تايترعدو بالاعصااب: هاادو قوووم يخلييييوك تتصرف بالعقل ااامي.. هااادو دااايزة فدييييل مهم الدبييييحة وأقسم بالله لاادوزتها بالساااهل...تحل الباب بانت ماماها وخوها باركين تايحققو معاهم وخرج منو الشرطي وراه مريم بنفس حوايج الدار اللي جابوها بيهم، حادرة الراس وشعرها مخبل بحال حال الكحل اللي نازل من عينيها وحالتهم بالدموع.. كيف هزات عينيها و شافت نظراتو القاتلة وجهها صفار كتر و قبل حتا مادوي هز يدو يعطيها ماشاعرش برااسو وبالزربة تدخل العم جااارو تايغووتعبد الجليل: نعل الشيييبطان اصاااحبي حشووومة راااها مرررتكرد كاايغوت فوجهها بغضب: شمن دنب صرفتوووو فيك انكااارة الخيييير حتااا تشفرييني .. فين عمري خلييت اصل مك مخصووصة ولا خبيييت علك الريااال الكلللبةالكوميسير حاول يجرو وهو مابغاش يبعد: سييمو زييد اصااحبي غيير ندويو وتبرررد زيييدسي محمد: حيييييد عليااا تاااا..دااابااا وليتي تشفررري بالملاااين گاااع الملااااين اتريييكة القو***** الله ينعل ال***** ******* كاااملييينعبد الجليل والغالية خرجو عينيهم وصفار ليهم الوجه ولاو غير يبعدو فيه كلما قرب ليها عارفينو وصل للافان و الشمتة اللي تتهضرو.. فحين مريم حركاات راسها بهستيرية تتبكي: لاااااا امحمد مااتگووولش هااكة هءهؤهؤهء انااا والله مادرت شي حاجة هوووما السباااب هوووما اللي خررجو عليااااءهءهءههز فيها صبعو ووجهو حمااار بالاعصااب: غااانندمكم كاااملين وااحد واااحد.. وادييني وما اعبد لابقااات فيكم اتريكة السعااية.. بنااااادم تايدير فييكم خييير ومعيشكم من طرف لحمي ساااعة اللي مولف الجوووع عمرووو يتوووب واااأقسم بالرب العاالي حتا ****** **** بووووكمبزز باش جرو الكوميسير وعمو من تم خاارجين بيه وفمو كاينطق غير بالملحوون والشرقي غروي ماحاسش براسو بتاتا وكون غير طلقوه يهد فوق راسهم الحيوط، خرجوه لبرا حدا سيارتو وبقا غادي جاي كايعض فمو من لداخل بعصبية، العافية شاعلااه وصدرو تنفخ حتا بغا التيشورت اللي لابس يتقطع عليه ..شافوه ولا حمر ودمو فاير بلا قياس مشا العم يجيب ليه يشرب فحين الكوميسير كايدوي معاه بالهداوة ويحاول يشرح ليه وهو مكاينش هنا كل مرة يزفر ويتحرك من بلاصة لبلاصة مردد نفس الهضرةسي محمد: والله لابقات ف**** مهم بالله.. غييير صبر يخرجو عنندي صبرزفر بنرڤسة وقرب عندو: والااا اساااط حنا شكانخ*** من الصباح كاانعرفك بعقلك زعمااا.. واش باغي تبررد معااهم فالحبس صاافي خلي القانون يدير خدمتو ومزيان اللي الفلوس ديالك نتا وخوك يعني التهمة تابتة عليهم.. برد الساط راا العيالات هوما هااادو مزياان اللي عرفتيها على حقيقتهاقرن حجبانو كتر شاف فيه كاينهج وبتساؤل قال: فين هو هااد العساس بعدااارد: نجيبو لك تهضر معاه ولكن لابردتيحمر فيه مخنزر: انور طييير عيط ليييه ولا غااندخل اناا دييك السااعة لا شفت شيي ق**** فيهم قدام وجهي ماتلوومنيشخنزر: اه آه آه على نقشة ابناادم جا العم وخدا الما مدو ليه شد شررب وبرررد دمك ..انا راجعدخل وهو حل القرعة شربها كاملة وگلس على الدروج تايشوف بحدة قدامو يدورها فدماغو ويفكر والعم ساكت تايشوف فيه وحاضيه لاينوض ويرجع يدخل ليهمدقائق وخرج الكوميسير هو والعساس وراه ..دور وجهو ببرود ووقف مخنزر فيه حتا وصل عندو وبتوتر قالالعساس: ا ا سي محمد على سلامتك اسيدي الحمد لله خرجات سالمةرد بحدة: كيفاش حصلتيهم نتا؟؟بارتباك قال: ا ا ك كنت اسيدي دايز البارح بالليل ..ش شوية سمعت المدام ديالك هي ومها وخالتها كايدويو وگالتها ليهانطق انور: ومال د**** مك كاترعد علييينا تم.. ياكما تكون حتا نتا مشاارك معاااهمخرج عينيه وصفار وجهو: والله العالي العظيم...قاطعو محمد: زيييد معاياسرط ريقو خايف: ف فيين اسيديطلع للطموبيل بلا مايرد والعساس تبعو كايترعد خالعاه سيفتو وركب كايشوف فيه بطرف عينو ..ديمارا وخلاو انور وعمو واقفين تم وحاضين معاهوقف الطموبيل عند الدورة ديال الكوميسارية سكتها وضور عندو وجهو ببرود مرعبسي محمد: يالله هضرجاوب كايتفتف: و والله اسيدي ماعاارف شي حاجة اللي كاين رانا گلتو البوليس وليكحك بين عينيه كاتم غضبو ونطق: شوف الله يرحم باك.. بلا ماتبدا تجعني حتا نتا قبل مانقلب د***** هنا.. هضررر كيفااش عررفتيرد بخوف: ا ا و والصراحة اسي محمد سرط ريقو متردد وقال و واحد البنت هي اللي گالتها لياسي محمد: هانتا بديتي تگر..شكون هاد البنت؟جاوب: و وحدة اسيدي گالت ليا باللي خدمات عندكم غير البارح فالعزو، و وسمعاتهم كايدويو فاش خرجات تتسخررد: كملرد: و ومع الصباح بكري جات عندي وگالتها ليا باش نعلم البوليس .. ح حيت الى گلتها ليكم اسيدي يمكن تنكر وماتيقش بياسكت مدة كايشوف فيه بشك وقال: و كي دايرة هاد البنتكمش حجبانو كايتفكر: ه هي ماطويلة ماقصيرة وشعرها قهوي طويل.. و وكانت لابسة جلابة كحلة وفيها الححمر من لتحتقرن حجبانو وشاف قدامو كايحك جنب لحيتو ساهي..حتا نطق العساس بتررد وقالالعساس: ا و وگالت ليا هضرة خرا اسي محمد ماعرفتش واش بصح ولايني بغيت نحيد التقليد على كتافيشاف فيه: هضررد: ا ا گالت ليا اسيدي باللي سمعاتهم كايدويو علك خايب.. ومراتكم اسيدي هي ومها كايسحرو ليك عند واحد الفقيهطلع حاحب وبسم بالفقصة اللي طلعات معاه حتا بدا يضحك ويحرك راسو بالنفي والعساس حدو تايشوف فيه بطرف عينو ويسرط الريق ..حتا سكت على خاطرو كايزفر وعض شفايفو مكرره بالمزيان، خدم الطموبيل رجع لباب الكوميسارية ونزل عند أنور اللي قالأنور: امضرا گالك شي حاجةتم داخل وهو تابعو: فين هي داابة..هبطوها؟وقفو: باغي دوي معاها ..ولكن بالعقل اصاحبي بلا ماتلسق فك شي منتيفحرك راسو بلا مايشوف فيه وسنانو ففمو كايتغززوانور: دخل للبيرو زيددخلو بجوج والكوميسير انور كلف بوليسي يطلعها عندهم..فحين محمد گلس حاط مرفقو على البيرو كايحك لحيتو بعصبية وأنور فبلاصتو ساكت تايشوف فيه ويزفر ..حتا تدق الباب ورد الكوميسيرأنور: دخلحل البوليسي الباب ودخل جايبها معاه، كيف شافت محمد قالب عليها وجهو انهارت بالبكا كليا وهو زير فكو ويدو عاصرهاأنور: فكها وخرجحل ليها المينوط ونطق محمد بنبرة باردة: خرج خليني نهضر معاهاناض وجا حتال حداه ضرب على كتفو وقال كايأكد كلامو: راه تافقنا زعما.. خدم عقلك الساطخرج مخليهم وهي شجعات راسها وقربات جييهتو تتبكي: محمد عاافاك سمح لياااءهءهءءه انااا ماطاالبة منك وااالو غييير سمح لياااا والله حتااا هومااا السبااابءهءهءهبغات تمسو ودفعها جاهل: غاااتعااااودي تمدي عللليا اييدك غاااانهرسهاااا لد**** كاااتفهمي..گلسي لاااارضرجع برك بلاصتو كاينهج وهي قدامو بركات مرعودة كاطيحهم حجر و ندمات على الساعة اللي فكرات تمد فيها يدها لدوك الفلوس، حالتها ولات حالة بالبكا وعينيها حيدات منهم البيوضة بكترة ماحمرين وهو زايد نغزة غير بالشمتة اللي كل مرة يتفكرها فاش تايشوفها قدامو ..قلب وجهو وخدا نفس كايبرد بيه باش يعرف شكايگول ونطق: غانسولك.. وغاتجاوبي بصرااحة.. اقسم بالله وتكدبي حتا نقبرك بلاصتك وندخل علك للحبس داابة زادو دموعها كاينزلو وحادرة الرااس ..وهو قال واش بصح كنتي كاتسحري ليا نتي ومك؟شافت فيه مصدومة وفمها بياض فجأة بحالا دوز عليها بموس حافي وهو ببرود كايشوف فيها ويحضي تعابيرها المصدومةسي محمد: جاوبيقالت تترعد: ا انا ماادرت وااالو.. م مانويت حتا حاجة خايبة م م ماما هي السباااب قربات عندو بهستيرية وهو وقف و والله حتا كانبغييك امحمد كانبغيييك وكنت باغة غير ن غييير نكونو فرحانين بجوجحيد ليها ايديها ونطق ببرود: نتي مطلقة ..مطلقة.. مطلقةنتي مطلقة ...كلمة خفيفة وزنا وكتطيح مبورشة على قلبنا حنا العيالات ..كلمة قاصحة مألمة ،كاتزير النفس توجع القلب وتخلي دماغك بفيق ويحللمازادش تما الضربة .. وآخر نظرة شافت من عينيه قبل مايخرج هي نقص وحصرة.. حصرة على اللي دار معاها باش يلقا معاملة كهادي فالمقابلخلا عينيها بصدمة خارجين ورجليها فشلو حتا جات باركة فوق الكرسي ..عاد دابة جاتها البرودة وصفا دماغها متهيء للتفكير .. دنبها هو تبعات مها.. تبعات طمع وجشع عائلتها ..ماعرفاتش تفرق بين هادي داري وحياتي وراجلي ..وهاديك دار عائلتي ..ماعرفاتش بالي بين الراجل ومرا أسوار ممنوع يتحلو لشي حد ولا نبوحو بيهم ..ماعرفاتش باللي تايحفر حفرة بالاول والاخير هو اللي تايطيح فيهالكن على الأقل عرفات ..باللي بينها وبين شي واحد سميتو محمد، سالات الحكاية ..وتسد الكتابةقدام الدار وقفات الطاكسي صغيرة راكبة فيها عزيزة مع عمر ونسيمة جات توصلها،سلمات عليها هاد الأخيرة كاتبسم وقالتنسيمة: سلمي عليهم العشية ونصوني ليكعزيزة: كون غير نزلتي معايا الالة تشربي معانا شي كاس اتااي ونيت تشوفي لالة حوريةردت نافية: لا بلاش.. غير غانزدق ملاقية مع داك الشيبة العاصية ويتبدل ليا المود اللهم بلاشتنهدات: ايوا ننزل بلا مانتعطل عليهم، سي الحاج ولا خاصو غير ايمتا يغوت سيفتو ولات تتخلعني هاد ليامردت باستهزاء: هاداك فات الشر لهيه.. ماقدر حتا يمشي يعزي اللي كان صاحبو ياحصرة وتتسناي من سيفتو تبقا مقادة؟زفرات بضيق: واشغانگولك الالة.. الله يخرجنا من دار العيب بلا عيب هادشي كايخلعنسيمة: اميين ..تهلاي فراسكنزلات ومشات داخلة للدار، فحين نسيمة وجهات كلامها للسائق قائلة: قهوة نرجس عافاكرد: واخا اختينزلات هي وخوها بعدما خلصاتو ودخلات للكافي فين مولفة تبرك دائما.. كافي عائلي كايتجمعو فيه الوليدات الصغار مع واليديهم وهادشي اللي تايعجبها وتايخليها مرتاحة من المضايقاتوقف عليهم السيرڤور خدات لراسها قهوة وكيك بالشكلاط و لعمر گلاص الڤاني اللي تايعجبو ..دوزو ساعتاين على قدها وهوما باركين تما، كلاو وجمعات معاه على عدة مواضيع واحيانا كادور راسها تشوف الغروب وتستمتع بيه..الاستقلالية زوينة والحرية أجمل ..عراضت البسمة ففمها وهزات تتشرب من قهوتها والريح فشعرها تتلعب كيف بغات ..الفرحة على وجهها باينة، قلبها مرتاح وبالها هاني لعدة أسباب اهمهم مزيرة عليه عندها وماباغاش تبوح بيه حتا لنفسهاخرجات تنهيدة من أعماقها بعدها شافت جيهة عمر وبدات ضحك على حالتو اللي توسخات بالگلاص ..هزات مشوار مسحات ليه وجهو والشوميز اللي لابس عاد ناضت خلصات ومدات ليه ايدهانسيمة: يالله احبيبي نمشيو باش ننعسو، غدا تابعانا المدرسة ياك هههههشد فيها ساكت وخرجو بجوج .. بانت ليها طاكسي جاية وقبل ماتوقفها حسات بيد على كتفها تحطات، مع دارت تفتحو عينيها متفاجأة بشوفتو عكسو هو اللي البسمة على وجهو وعينيه كايدورو على ملامح وجههاجف حلقها بعصبية وكرزات ايدها ناطقة بحدة وراس مرفوع: نعام اسيدي بغيتي شي حاجة؟رد كايقرب جيهتهاكمال: بغيت ندوي معاك ضروري.. عافاك ماتهربيش مني انسييمة غاادي غير ندوي معاك ونشرح لك كلشي، ديك الساعة نتي حكميعلات صوتها مخنزرة فيه: اسيدي شكوون نتا اصلااا وآاش كاتجيني حتا نهضرك ..شهاااد البسالة ديال وااالوبداو الناس تاينتابهو ليهم وهو باصرار كايدوي: نسيمة عافاك ماديريش هاكة من الدار وانا تابعك وكانتسنا الوجيبة فين نهضر معاك ..بغيت غير عشرة الدقايق من وقتك غيير عشرة الدقاايقخرجات فيه عينيها: ماكاااين لا عشرة الدقايق ولا ساعة اناا مرا مزوجة ابناادم ااخر مرة دير ليا بحال هاد الوقفة ولا راه مغايعجبك حاالتنهد مألم ونطق من تحت نيفو: عارف، وماتصوريش الحالة اللي وليت فيها فاش عرفت تزوجتي بواحد آخر.. نتي حتا ماعطيتينيش فرصة باش تفهمي اللي وقع ودغيا قبلتي براجل آخرردت: هادااك سوقي أنا.. البركة فالهضرة اللي گالت مك اسي كمااال ديير بكلاامها وعطيني شبر التيسااع، مانعاودش نشوف وجهك مازاال ولاا هاااد المرة غاانجمع علك النااسصاح فوجهها بغضب: جمعيييهم ...غوووتي يالله رجعات اللور مخنزرة فيه ومزيرة عمر اللي بدا كاينهج وينتر ايدو كل نهااار وانا واقف قداام باب دااركم بااغي غييير نشوووفك ونتي غابر لك الاتر ، حتاال اليووم فاش وقفتي قداامي بالطااكسي وتبعتك لهنااا كلو باااش نشرح ليييك وندويو داااابا كاتگولي لياااا مابغاش تسمعيردت: هااد الهضرة كوولها واااش متتفهمش شناهية ماباغاش .. اناا مراااا مزوجة ابنااادم فهم راااسك وعطيني بالتيساعغوت عمر حتا هو وسط خصاامهم وكمال خفظ صوتو وميل راسو برجاء: نسييمة عاافاكنسيمة: شووف بعد مني حسن ليييك خوياا من ورااك غادي يمرض ونتي غيير مازايد فيه قلبات وجهها للشاريع طااااااكسيوقف عند رجليها طلعات مع عمر وسدات الباب .. خلاتو واقف تايشوف فيها من اللور مألم وكتافو طايحين .. تنهيدة حارقة خرجات منو قبل مايجبد سوارت السيارة من جيبو، خدمها وطلع كايزفر ويخمم فحل يسلكو معاها حتا صونا ليه التليفون، شاف إسم الوالدة وتغيرات سيفتو لتخنزيرة حادة، لاحو حداه مكرره عفط عالكسيراتور وديمارا مصغر عينيه فالطريق وكل مرة يزفر أو يتمتم بشي حاجة بين سنانو ..رجع صونا ليه التليفون ميك عليه حتا قطع وبعد تواني رجع صونا مرة خرا، هزو بالنترة بلا مايشوف الاسم وجاوب بعصبيةكمال: شكاااين تنهد فاش سمع صوت رجل وحك بين عينيه لا لا غير تعصبت شوية وصافي ....... علاه مالك اصاحبي. ........ تقريبا شي ساعتاين هاكاك.. ياك لاباس. ..... واخا كون هاني ....... سلم على الحاجة، يالله تهلاقطع كايزفر وكمل طريقو متاجه لمدينتو وبين عينيه مصورة غير هيدورات الساروت ودخلات للدار مع عمر هازة التقدية فيدها وحجبانها قارناهم.. باقة ترعيدة العصبية شاداها وباقي غليلها مابرد حيت خسر ليها الخرجة وبدل ليها المود حتا كرهات داك الكافي بصفة نهائية وولات غير كاتنفخنسيمة: عمر .. سير احبيبي بدل حوايجك واجي تاكلدخلات للكوزينة حطات كل حاجة بلاصتها وگفضات البودي تبدا توجاد العشا ..سپاكيتي بكويرات الكفتة ..خلاتها فوق البوطة كاطيب ودخلات للبيت طلات على عمر لقاتو بارك كايلعب بدلات حوايجها بكسوة رطبة ديال الدار وبوني فشعرها، هزات تليفونها معاها طلات على العشا واش وجد وبركات فوق كرسي مدوزة رقم وتسناتو حتا تفتح عاد قالتنسيمة: االو شيف، سمحي ليا ياكما فيقتك؟شيف زهيرة: وي نسيمة.. لا لا انا باركة مع الطريطور كانقاد شي مسائل فالعرسحكات ودنها بحرج: سمحو ليا صدعتكم.. بغيت غير نسولك غدا واش غاترجعي بكري حيت باغا نهضر معاك فموضوع مهمردت: آه غانجي نطل على الريسطو.. ياك لاباس بعدانسيمة: لا لا كلشي هو هاداك غير على قضية داكشي اللي دوينا فيه بجوجردت: ادن تاخدتي قرارك.. فكرتي مزيان؟بتنهيدة ردت: إن شاء الله يكون الاختيار الصحردت: إن شاء الله.. غدا كيف تجي غاتلقايني فالبيرو كانتسنااك غير ماتتعطليش عليانسيمة: واخا اشيف .. تصبحي على خيرردت: الله يعاون ابنتي....قطعات معاها وناضت للعشا طفات عليه ..سرباتو فجوج طباسل دارتهم فپلاطو خشبي مع جوج كيسان ديال العاصير وهزاتهم لبيت النعاس فين كان بارك عمر، بابتسامة تربعات حداه فالأرض ومدات ليه طبسيلو قائلةنسيمة: يالله بسم اللهة*كازا ..وقدام شركة محامات كبيرة توقفات سيارة كمال.. نزل منها مد الساروت للعساس وتم داخل باتجاه البيرو ديالو والسكرتيرة ناضت عندو كاتكلمالسكرتيرة: سي كمال على سلامتك ..سي اليوسفي كايتسناك لداخلشاف فيها بجدية: الملفات اللي غيبت عليهم گاع هاد الايام جيبيهم لياردت: واخا اسيديدخل للبيرو ديالو فين كان بارد سي محمد رجل على رجل بجلسة رجولية وهاز تيليفونو فيدو.. طلع فيه عينيه فاش سمع حس الباب وناض مستاقم ماد ليه ايدو وهو سلم عليه ببسمة خفيفةكمال: ااااالسلام عليكم.. افين هاد الغبورگلس كايحنحن وقال: مشاغل الدنيا وصافي ..نتا امورك هانيةگلس فبلاصتو متنهد ببسمة : نگولو الحمدلله.. كيبقيتي من جيهة الجد ديالكحركات راسو: الصبر وصافي، الله يرحموكمال: امين ..الله يصبركمرد: امين .. اليوم جيت عندكحيت باغي نرفع واحد الدعوةقرن حجبانو: اها تفضل.. دعوة ديالاشرد: طلاق ..وحضانةحل عينيه بتفاجأ: غاطلق، ياك لاباس واقعة شي حاجةرد بجدية وحجبانو تلقائيا عاجدهم: تقدر تگول مشاكل كتيرة وصلونا للافانكمال: واخا اسيدي.. هادا قرار متفق عليه باش نوجد الاوراق اللازمة ولا هي رافضة؟رد: هادا ماشي اشكال مكانضنش غاترفض ..ولكن بغيت حضانة بنتي تبقا عندي أناحك رقبتو: بصراحة الموضوع صعب شوية.. البنت على مكانعرف يالله طالعة فعامين والوصية ديال سي سفيان ومدام نجمة كاتخصكم بجوج بيكم.. يعني نتا وياها سواسية من غير إلا تنازل شي حد للتانيزاد بحدة شوفتو: هاديك بنت خويا من لحمي ودمي انا أحق ليا بديك الوصية، زائد مستحييل نخلي ديك المرا تعاود تقرب جيهتها نهائيارد: متفهمك اصاحبي ولكن حتا الأم ديال البنت كاتجي للزوجة ديالك فشي حاجة؟حك رقبتو مكره وقال تحت سنانو: بنت عمهاكمال: ادن القضية صعيبة شوية.. غدا فالصباح اجي ندويو فهادشي ومنها نيت تعاود ليا على سبب طلاقهم، يمكن يفيدنا باش نربحو القضيةززفر وناض سلم عليه: شكرا بزاف.. الصباح ان شاء الله ندوز عندكرد: إن شاء الله سلم على الحاجةسي محمد: مبلغ حتا نتا سلم على مالين الدارخرج من عندو ومن الشركة كاملة ..جاب ليه العساس طموبيلتيو ركب وديمارا نيشان متوجه للڤيلا وعقلو كايخمم فگاع اللي طرا ويعاود ..حل السرجم حداه حتا للحد وخلا الهوا يدخل للسيارة ويهوي الخنقة اللي داخلو ..نهار قاصح صعيب عياه والتعب على عينيه بانفرانا قدام الڤيلا بلاصا سيارتو وهبط داخل ..الوقت تعطل الناس ناعسة مع دلك لقا الغالية فالصالون باركة شادة تسبيحها وتتسناه يجي، زفر معاجبو فاش شافها باقة سهرانة وقلب الدورة غادي لعندها وقال عاقد الحضاشسي محمد: علاش باقة فائقة لدابابسمات بحنية: ندوي مع وليدي ..زيد برك حداها زييدباس على راسها وحداها برك كايدور عنقو بتعب وقال: هاني الحاجة هضريردت: الله يرضي عليك اولدي طبطبات على يدو بحنية ياك كاتآمن بقضاء الله وقدرو ..وعارف باللي غير اللي مكتبها ليك هي اللي تكونتنهد ورد: ونعم بالله الحاجة ماگلتش العكس صغر عينيه قدامو كون تشفرو دوك الفلوس كنا غانطيحو فمشكل صعيب نخرجو منو ، خصوصا فهاد الفترةالغالية: ايوا هانتا شفتي.. ربي راضي عليك ومابغاش مرا بحال هادي تبقا تضحك عليك وعلينا كاملين الله يخلصها على نيتها.. نتا اولدي تستاهل شي وحدة قلبها طيب، تكون حنينة وبنت الناس تصونك وتصون بنتك ماشي منافقة همها غير الفلوس لاهي لاعائلتها ياااربي السلامةبسمة مستهزئة بانت على شفايفو قبل مايقول: هادي اللي كادوي عليها الحاجة مكايناش تنهد وصدرو مضيق عليه ..هاد بنت الناس اللي غاتصبر معاك وتتقبلك كيفما نتا ماشي ليا انا، راك شفتي حتا اللي كانت كاتبان ورقة بيضة كيف طلعات سامة كاطعن فالظهرالغالية: لا يا ولدي استغفر مولاك وماتگولش هاد الهضرة، ربي كايبغيك و الحمد لله بانت على حقيقتها قبل مايفوت الفوت، ويقدر يكون مكتب لك اللي تستاهلك وتستاهلها أنا قلبي حااسسنيتنهد من اعماقو ملاقي فايدة فالهضرة وناض فحالو: تصبحي على خير الحاجة..ردت: ومالك تتهرب من الهضرة زيد نكمل ليكرد وهو طالع الفوق: نصاصت الليل هادي نوضي تنعسيدار مع الكولوار لبيت الطفلة الصغيرة ..بهدوء حل الباب ودخل لقاها ناعسة فسريرها بحال الملاك وطريقة نومها جابت ليه الضحك وسرات قلبو بحال بلسم على الجرح ..دوز صبعو على خدها الناعم وبخفة هزها لعندو عاض شفتو ومحاول مايفيقهاش لاكنها رمشات بعينيها وبسرعة باس راسها كايهمس ليهاسي محمد: شششش الحبيبة ديالي هادة غير باباباس راسها قبلات خفيفة متتالية حتا رجعات سداتهم مستسلمة للنوم وهو ببسمة دار خارج وبحنية حاظنها لصدرو ..فات بيت النعاس ديالو ولبيت الباشير توجه، حلو شعل الضو ودخل ساد الباب وغادي بيها للسرير حطها بالشوية وحدر وناض للپلاكار اللي وسط البيت .. حلو ومنو جبد منو تيشورت سوداء بدل بيها اللي لابس عاد طلع حداها متكي.. فوق يدو وسد راسها الصغير وهو عينيه ساهيين مرة وبالتقالة كايرمشو مرة تانية، حتا قليلا فقليلا داه النعاس ..وغفا بهدوء...صباح جديد.. وعلى رياح هائجة فتحات نسيمة عينيها وناضت راسها تقيل وكاتتفوه.. بالهداوة وحنية فيقات خوها عمر وخرجاتو من البيت للحمام حال عين ولخرا بالنعاس سادها، غسلات وجهها وبروشات سنانها وعطاتو حتا هو يبروشيهم ولو تايرون حالتودخلات للبيت بدلات حوايجها لديال الخدمة وشعرها كالعادة خلاتو مطلوق ..جبدات لعمر مايلبس عيطات ليه وتم جاي عندها فگعان ماساخيش بالفراش بدات كاضحك عليه بمرح وشي تلبسو ليه شي يقادو لراسو حتا سالاو وشدات فيه غادين للكوزينة..بركاتو بلاصتو دارت قهوتها الخاصة توجد بدات تصيب ليه الطوسطنسيمة: ندير لك غير الشكلاط ولا حتا الفرماجبعينيه فالطبلة جاوب كايردد: شكلاط ..شكلاطضحكات: وااخا اسيدي ..هاهو لسي عمر .. بلاتي نكب لك الحليبكبات ليه كاسو وعطاتو ليه يفطر ..قادات قهوتها حتا هي وهزاتها فيدها قائلة: غانجيب ساكي ونرجع عندك ترون حوايجك .. والحليب شربو كاملمشات وخلاتو تايفطر بخاطرو عاد غادوز من بيت محمد وقفات جامدة بلاصتها وحجبانها مقرونين ..البيت مردود وخيال شي حد ناعس على السرير، حولات عينيها بالزربة لباب الدار لقات سبرديلة رجالية محطوطة تما والسوارت معلقين جنب الباب وباش تقطع الشك حلات الباب شوية وطلات عليه .. جا أخيرا بعد غياب .. طلعات فيه وهبطات بعدها سدات الباب وكملات طريقها لبيتها كاتتبسم عااد حلا ليها الصباح وبدات ترددنسيمة: الحمد لله بداو كايتفكو حاجة بحاجةهزات ساكها وخرجات غادة عند عمر: عمر يالله ..مسحتي فمكجا عندها نقي وببسمة خرجو بجوج هابطين لتحتةعلى اتر الدقان فالباب فاق محمد تايرمش ووجهو مخسر، شاف حداه لقا بلاصة نسومة خاوي حك لحيتو كايتفوه وناض جار لجليه للباب ..فتحو ولقا زهرة ببسمة عريضة منورة سبقات سؤالو وقالتزهرة: صباحك خييير اسي محمدخرج عندها ساد الباب وراه وتم غادي لبيتو: صباح النور.. شحال الساعة هاديتبعاتو بسعادة واضحة فعينيها وقالت: التسعود تعطلتي فالنعاس ههه ..واقلة حيت عييتي بزاف البارح رمشات فيه فالجنب أنا عاد رجعت هاد الصباح وكيف سمعت الخبار تصدمت والله ..بنادم نكار الخير خصارة كيفاش كنتي كاتعاملها هي وعائلتهازفر وقال مغير الموضوع: نسومة شكون هزهاردت: راها عند لالة فيروز رمشات حشمانة فالصباح سمعتها كاتبكي ودخلت هزيتها باش ماتفيقكش گلت غاتكون عيانعقد حجبانو ووقف شاف فيها بحدة: دخلتي عليا للبيت وأنا ناعس؟وسعات عينيها وتمتمات محرجة: ا لا انا كان غرضي غير نهز نسيمة باش تبقا ناعس مرتاح ..خفتها غير لا تفيقكرد مطلع حاجب: هادشي مايتعاودش مرة خرا.. گلتها لك شحال من مرة فاش نكون فبيتي حتا واحد مايدخل بلا الادن دياليحركات راسها ببسمة: واخا اللي بغيتي، سمح ليا..انا غانهبط نوجد لك قهوتكحرك راسو ودخل لغرفتو ساد فوجهها الباب وهي قلبات عينيها كاضحك ونزلات لتحت غاطير من فرحتهادخلات للكوزينة فين كانت ماماها والغالية كايوجدو الفطور وبدات بسعادة كاتصيب ليه قهوتو تقاد هنا وتوجد هنا وودنها معاهم فنفس الوقت ومع شكاوي الغالية فكل مرةالغالية: انا السباب ابنتي انا اللي النهار اللول ماعرفتش نختاار أما نجيب ليه اللي تگد بيه وتستاهلوردت حياة حازنة على حالتها: ماتگوليش هاكا الحاجة، علاه نتي كنتي عارفة شنو نيتهم راه كاملين تصدمنا فيها تاواحد ماكان يگول غايخرج منها هادشي كاملنقزات زهرة وسط الحديت وقالت: لا لا سمحي ليا اماما انا النهار اللول گلت ليكم هادي عينيها غير تايضورو وكل مرة دوز عند مها ويبداو يوشوشو ..من تما عرفتها ماتسوا ماتصلاح وغاتبدا تحفر حتا تغرق راسها براسهاخنزرات فيها حياة والغالية بتنهيدة قالت: الله يصاوب وصافي.. حنا بعدا اعتابرناها كتر من بنتنا، عمر الحاجة خصاتها اللي بغاتها تحضر، ساعة اللي ماكايگر فيه خير خليه منو لله هو يخلص كل واحد على قد نيتوزهرة: امييين ..حتا دابة الحاجة تلاقاو خوت يتفارقو خوت ..الباب الحبابردت حياة مغددة عليها: زهرة قااادي شغلك وهنيناعوجات فمها: وانا غيير كاندوي اماماالغالية: خلي علك الدرية گالت الصح... هاديك هي اللي ماتعاود دخل عليا لداري بسمات زهرة والغالية بتنهيدة حزن كملات اللي كايبقا فيا هو ديك الطفلة مسكينة ولفاتهم بجوج، خاايفة غالاتديها عندهازهرة: ويلي يالحاجة علاه مالها والداها ؟ راها بنت السي صفوان ومرتو الله يرحمهم و هوما گالو باللي الوصية لسي محمد ولد عموتنهدات مخسر خاطرها: لا يابنتي.. المرحومة شاركات الوصية بيناتهم بجوج حيت بنت عمها ياااحصرة, سحابليها بحالها قلبها طيب ومافيهاش الغدر.. ساعة الكرش اللي تولد التمر تولد حتا الزمرزهرة: وااخا هاكاك هاديك را شفارة ماغايعطيوهاش الوصية.. زايدون سي صفوان كان عزيز على سي محمد بحال خوه والله لاخلاها ليها غييير هني باالكالغالية: من فمك للسما يابنيتيحياة شافت جيهة بنتها بعصبية وقالت: زيدي تحطي معايا الفطوور تبعينيببسمة صفرة قالت: خاصني ندي لسي محمد قهوتو اماما گال ليا نوجدها ليهالغالية: غير اريها ليا كنت نيت طالعة عندو، ونتي عاوني ماماكحياة: يالله تحركيعطاتها الكاس بزز مراضياش والغالية مشات بيها للفوق خلاتها تتعاون فالفطور بالنفخة معاجبها حال وحتا تنهظ فيها مها عاد تسكتالشيف زهيرة: احسن قرار خديتي تيقيني مغاتندميش عليهگلسات على كرسيها ونسيمة سدات باب المكتب ووقفات قدامها ببسمة خفيفة وعينيها تايرمشو بتوترنسيمة: نكدب عليك باقا لدابة ماعرفتش واش اللي درتو صحيح ولا لا ..ولكن باغا نستاقل بحياتي وبيما خرج بابا يلقاني موفرة لعائلتنا حياة زوينة بلا صداع ولا مشاكلردت : اللي كايدير شي هدف بين عينيه شنو ماكانو العواقب يوصل يوصل ..غير كوني طموحة وغامريبتنهيدة ردت: فحالتي أنا خاصني نقاد بعدا بزاف ديال الحوايج وشوف تشوف واش غاننجح ولا لا .. المهم شكرا بزاف اشيف ..فورما نكون مستاعدة للسفر غانعلمكبابتسامة جاوبات: متافقين ..اجي بعدا فطرتي؟ضحكات بعفوية وگلسات قدامها بنبرة حلوة: نفطر معاك علاش لاضحكات زهيرة وهزات الفيكس حداها تريزيرڤي على فطورهم بجوج*بعد مسافة طريق وفترة من أفكار تديه وخرا تجيبو ..فاحد الأسواق الضخمة لمدينة كازا وبشارع خاص بمحلات الاتواب والشياكة المغربية للنساء أو الرجال وكافة الفئات العمرية سوا تقليدي ولا عصري..الدخلة جنابها بلون مدهب والزاج فالباب كايبين المحل كامل من الداخل وبلاكة فوق منو بالدهبي مكتوب عليه اليوسفي كنية العائلة فقطوقفات سيارتو قدام الباب مباشرة، نزل منها بدجين وشوميز بيضة خاشيها فيه السوارت فيدو والنظاظر فعينيه مخبيين نظرتو الحادة وتفكيرو اللي مرة مرة يسها فالخوا. ..داز من حدا لاكيس فين كاين عمو والعمال اللي تايستقبلو الكليان كايرميو ليه السلام وهو على غير العادة تايحرك راسو فقط أو تمتمة خفيفة بالسيف باش كاتتسمعطلع للطابق الفوقاني المخصص غير للتواب النوع اللي حبات خاطرك نعام الالة واللون اللي تشهاتو بالشكل اللي بغيتي..فالقنت كاينة فسحة مجهزة على شكل مكتب خشبي بلابتوپ ديالو و وراه حيط زجاجي كايطل على الاسفل واللي لتحت كايبان ليهم على شكل مراية ..لقا تما أنور گالس كايتفرج فواحد الكاطالوگلقا تما أنور گالس كايتفرج فواحد الكاطالوگ ومركز فجلالب العيالات اكترية، حتا جرو ليه من يدو ودار لكرسيه گالسأنور: وعليكم السلام ههههحيد نظاظرو وحط الكطالوگ حداه: السلام گلناها عند الباب, نتا اللي دماغك ممعاناشضحك ورما عينو للعيالات اللي لتحت: لا واللهيلا هادي هي الخدمة المق*** نييت ااي على الزعيعرات شافو خنزر وضحك * اجيت غير نسول فيك اصاحبي ونشوف واش بردتي دمك ولا باقيزفر وتكا على كرسيه بنظرة حادة: عشنا ماكتر من هادشي اانور، الحاجة فاش كاتخماج تاتعطي الريحة ..الله يربحها دابة هي فجيهة وأنا فجيهةتنهد وقال: داكشي اللي كاين اصاحبي خللي د**** تبرد فلاگلاص مع ال***** وعااد غاتعرف بحق النعمةطلع حاجب: مناويش تحيد منك تخصار الهضرة فاش تكون معاياضحك بصوت مرتافع ورد: كون تشوف راسك البارح ماتهضرش بحالا واكل دوا الجعرة هههههرد ببرود: بنادم يخرج منك اللي مايخرج ..ساعة لله وصافيأنور: ايييه شاف فيه بطرف عينو دزتي عند ولد العم على فضية الطلاق ياكحرك راسو: دوينا البارح وفالصباح دزت عندو على قبل سقوط دعوة الحضانةأنور: بالرب لاداتها كون هانيقصح شوفتو: الى بغاتني نقبرها تجرب تجبد حس بنتي على فمها مازالبسم مغير الموضوع وقال بغمزة: ايوا مناويش تشكر الآنسة اللي فرتكات لينا المآمرة ؟طلع حاجب مركز فيه الشوفة وهو قال: العساس گر بكولشي ولابغيتي نجيبوها حتا هي تشهدرد: لا خليها بعيدة على هادشي.. مادام مناكراش اللي وقع والعساس شاهد بلا ماتجبد سميتها گاع نتالوا راسو: ولكن مايتسالهاش دماغ هههههه جات ليلة وحدة عتقات لك خدمتك بينات لك اللفاعي اللي دايرين بيك وطلقاتك على مراتك ههههه تكرشخ بالضحك ومحمد تخنزيرتو تتزيد فحدتها بالله ومنك انا حتا نخسر عليها تراان نرد ليها نفس الدقة ونرجع ههههههرد بحدة ونبرة مافيهاش المزاح: دابة هادة وقت الضحك! نوض سير فحالك نهز ياللهرد وهو كايحاول يحبس الضحكة: بغينا غير نحيدو لك ديك التغوبيشة ههههه ولكن هاد الفاسيات فيهم شي حاجة ماهياش بالله فراسك حتا ولد العم طايح فوحدة من تما.. ولا خيطي بيطي من هنا لفاس مو كل مرة مبرزطاني عليهزفر: ومباغيش نعرف غير سكتنا ولا هبط لتحت شوف لك داكشي رآه وجدحك لحيتو: هاانية تال العشية وندوز ليهمصغر عينيه: شوف اداك الصايع راعنهار تجي شي وحدة و تتشكا ليا منك ..ديك الساعة هضرة خراطلع حاجب: يتشكااو مني.. مالي ****** ماعندي باش **** لاخصاتهم معايا شي حاجة ديك الساعة عاد يحلو فمهمحك بين عينيه ببرود اعصلب وأنور ناض كايضحك : هاهو غادي لايطرطق فيك شي عرق ..تهلا وبوس ليا معاك نسيمة طلع حجبانو زعما بنتك نسيمة داوي على بنتك هههههههز نظاظرو زف عليه بيهم حتا طار من حداه طالق ضحكتو ..وهو بقا بارك كايزفر ويدو على رقبتو تايسرحها ويلوي عنقو ..مصغر عينيه فالخوا وتايفكر بينو وبين حتا ختمها بتنهيدة من اعماقو وهمسة خفيفة بينو وبين اللي خلقو : الصبر ياربي ..الصبر**وما هو الصبر .. إلا مفتاح للفرج، وأمل للقلوب المرهقة بالاشتياقبعد يوم من روتين الطبخ فالمطعم ..دخلات للدار مع عمر، حيدات ليه سبرديلتو وداتو لغرفتهم حاطة ليه پيجامة ديال الدار باش يبدل وهي كداك لبسات ملابس مريحة سوداءدارت لشعرها شدة مرخوفة وخرجات غادة للكوزينة تتوجد العشا ودندن أغنية جات على بالها ولسقات .. حتا ضار الساروت فالباب وحبسات مطلعة حاجب ومادة ودنها ..تسد الباب ..علق سوارتو لبس پانطوفة ديال الدار وتم غادي عندها للكوزينة بنظرات غريبة وبسمة غامضة، منظرو كليا مغير ..تحت عينو زرق والفاصمة فوق نيفو مغطية التهريسة عاد باش ايدو ليسرية مگبصة ..مع شافتو محات البسمة ووسعات عينيها بدهول قائلةنسيمة: ااويلي ماالك شنووو وقعبصوت مبحوح بسباب الفاصمة اللي فوق نيفو قال: وعليكم السلام هههه.. توحشتكمد ايدو عنقها بيها وهي بضحكة صفرة بعدات وقالت: على سلامتك بعدارد: الله يسلمك.. بلا ماتخلعي هادي غير اكسيدو فالخدمة وصافيوكأن شيئا لم يكن بسمات وردت بنبرة هادئة: مايكون عندك باس.. سير ترتاح شوية العشا مابقا ليه والوتنهد بتعب والبسمة على وجهو: آااه واللهيلا عيان ديال بصح.. غاناخد دوش ونطيح ننعس نيشان مافيا اللي يتعشاغوبشات: لا خاصك تاكل شي حاجة كيفاش غاتبرا ونتا متتغديش راسكضحك وقال: واخة الالة فاش يوجد عيطي لياعرضات بسمتها: كون هانيضور وجهو للمراح تايقلب: واحد عمر فين هو؟ردت: فالبيت كايلعب.. نخرجو ليك؟محمد: حتا ندوش ونجي نشوفو توحشتو البطلضحكات فوجهو وهو لبيتو توجه ودخل ..سد الباب وبسمتها تمحات ..ولات منفراه كليا.. لاهي ترتاح لكلامو ولا لشوفتو لكن للضرورة احكام ..والى كان لك عند الكلب حاجة، قولو سيديضارت ببرود تتوجد العشا وتقاد ..خدات كاسرونة عمراتها بالما دارتها فوق نار متوسطة وحطات فيها ستة الحبات كبار ديال البطاطة بقشورهم ..خلاتهم حتا تسلقو نص صلقة قشراتهم و قطعات كل حبة لنصفين ..ولكل نصف دارت حفرة متوسطة الوسط بعدها دهناتهم بالزيت ورشات عليهم الملحة والزعتر مجفف ودخلاتهم للفرانجبدات مقلة حطاتها فوق البوطة وفگراضة قطعات بصلة ماطيشة وجوج فلفلات ملونين ..زادت الزيت للمقلة ولاحت فيها البصلة أولا شحراتها مزيان حتا هبطات عاد زادت ليها الخضر لباقية ..ضافت ليه شوية الخرقوم، سكنجبير الربيع مطحون التومة وقبسة التحميرة..خلاتهم كايتشحرو وطفات للفران بعدما وجدات البطاطا وعطات ريحة زوينة ولون أقرب للدهبي ..حطاتها على جنب حلات التلاجة جبدات منها الكفتة وفرماج موزاريلا مبشور .. نقصات للبوطة ومشات طلات على عمر وطمنات عليه بعدا عاد رجعات للكوزينة تاندن وگفضات تكمل شغالها، سرحات الكفتة مزياان ودردرات عليها قبيصة الملحة والكامون عجناتها بيديها وزادتها مع الخضرة المشحرة بلا ماتكورها بلا والو ..بدات تمزجها مع المكونات بمعلقة خشبية وزادت ليها شوية الما ..حتا صافي ووجد ..هزات طاوة البطاطا حطات حداها المقلة وبمعلقة بدات تعمر الحفاري تاع البطاطا وتزيد الفرماج من الفوق ..حتا سالاتهم وردات الطاوة للفران باش الفرماج يدوب ويغطي البطاطا من الفوقجبدات عاصير الليمون بارد من التلاجة وبعض الفواكه غسلاتهم وقطعاتهم مرصوات فإناء كبير زادت عليهم دانون مسوس ودارتهم فكيسان كبار مزوقين ..وللتزيين ضافت فواكه جافة من الفوق وحبة فراولةهزاتهم فپلاطو للصالون هوما والعواصر وفرشات للطاوة بلاصتها ..كلشي وجداتو على أكمل وجه وتفننات فالعشا واخا راه غير عشا موالفة شي حاجة خفيفة فيه بحال سباكيتي ولا عاصير، لكن هاد المرة بغات تبين ليه و بطريقة غير مباشرة أنه واخة خلاها على الضس هزات راسها بلا ماتحتاج شي حد .التلاجة عامرة الضو والما مخلصين وحتا مدراسة خوها والمركوب اللي تتمشي وتجي بيه وكدلك لاخسرات شي حاجة فالدار هي اللي تتجبد من جيبها وتخلص ..منها كلشي وعمرها رضات تمد يدها لجدها ولاتشكي عليه بالمصروف أو حتا تعاتب محمد على غيابوشافت فداكشي واش هو هاداك عاد ضارت تتمسح ايديها وغادة لغرفتو تعيط ليهقبل ماتوصل عيطات بسيتو: سي محمد دقات وفتحات عليه الباب قطع لاپيل وضار عندها نسيمة: العشا واجدببسمة رد: انا جايسدات عليه الباب مصغرة عينيها وضارت لغرفتها ..دخلات عند عمر حيدات ليه الكاميرا اللي شاد ونزلاتو من فوق السرير كاضحكنسيمة: انمشييو ناكلو داابا واخا الزين دياليقال حال فمو وعينيه تايرمشو جنابو: لاگلاص.. لاگلاثباستو فخدو: نتعشاو بعدا ونجيبو ليك.. يالله زيد معاياداتو للصالون لقات محمد برك.. ضحك فاش شافها جايبة عمر ومد يدو لعرو مدوزها بخفة وقالمحمد: البطل كبر تبارك الله هههضحكات: ضروريبركاتو حداها وبداو فالاكل فصمت وهدوء ..تعشاو ديك الليلة بهضرة قليلة وبسمة ميترتاحش ليها و كل واحد مخبية وراها غموض وحاجتو.. حتا سالاو هو داز لبيتو وهي جمعات الطبلة ولماعن غسلاتهم ..جبدات لخوها گلاص ودخلو لبيتهم حتا هوما......صباح جديدصباح الاحد. ..لاخدمة لاقراية لاتبرزيط فقط هي والراحة والاستراحة ومفاقت حتا شبعات نعاس ..مخلية عمر تايشخر وراها و ناضت تتحك شعرها وخارجة من البيتضربات طليلة على باب الدار لقات السوارت وسبرديلتو مكايناش، عرفاتو خرج بكري وابتاسمات براحة داخلة للحمام ..شعلات الرشاشة على الحرارة اللي بغات حيدات حوايجها وخدات دوش سخون على الصباح فركات فيه لحمها مزيان ريحات عضامها بسخونيتو وفتحات فيه عقلها تستعد للخطوة اللي باغة ديرنشفات داتها بفوطة نقية لبسات پينوار وحطات فوطة على شعرهادخلات للبيت جبدات كسوة بيج دوني وشورط.. لبساتهم عاد بدات تتنشف شعرها بالسوشوار وعلى صوتو فاق عمر مخنزر وناض بارك كايهرنن حتا سالات وطفاتو عاد رجع نعس وهي تاضحك عليه وترددنسيمة: نوض المعگااز نوض تدوش لك حتا نتا يالله.. عمر. ..وانووضسمعات الدقان فالباب ..جمعات شعرها بمقبط وخرجات تحلنسيمة: شكووونرد عليها صوت رجل: الفاكتوركمشات حجبانها وحلات الباب مستغربة: نعام اخويابتساؤل قال: نسيمة الوراقي هاديردت: آه هي انامد ليها كرطونة مربعة وستيلو: وقعي ليا هنا عافاكطلعات حجبانها: واش ليا؟؟رد: ياك نتي هي نسيمة ..ايوا راها ليكوقعات وقالت بتعجب: شنو هادا بعدا ومن عند من هادا؟؟هز ايديه: الله اعلم اختي انا وصلت الأمانة.. الله يعاونمشا فحالو سدات وراه الباب وهي كاتشوف فالكرطونة وحجبانها مقرونين ..دخلات للكوزينة وحطاتها فوق الطبلة، دارت قهوتها توجد وبركات هازة موس فيدها قطعات بيه السكوتش حلاتها وحيدات الورق اللي مغطي الفوق.. وأول مالقات هو بطاقة بيضاء مكتوبة بخط اليد هزاتها بهدوء وقرات اللي مكتوب فيهاعربون شكرببساطة.. جوج كلمات بخط جميل لاغير و مازادو إلا فحيرتها.. حطاتها على جنب وجرات عندها الكرطونة كاتخرج اللي فيها لداخل وعينيها بدهشة كايتفتحو ..لقات خمس اتواب انثويين و مخصوصين لفصل الربيع اللي جاي ، وواحد فيهم نوع جوهرة مفصل على شكل قميص خفيف لونو وردي بارد الراندة فيه غليضة وبادية من العنق كاحدها كاتنزل وهي كاتخفاف ..حمقوها الألوان وشكل القميص ولونو ..ماحسات حتا بدات تتبسم وضحك تهزهم وتتخير وفدماغها تتفكر شمن كسوة تخيط عليهم وشمن ستايل يجيها زوين..حارت شكون عجبها كتر واللي زاد حيرها شكون مسيفطهم وشمن شكر كايدوي عليه ..مع هادا خلاتها فيد الله وناضت جمعات كلشي رداتو للكرطونة هوما والبطاقة ديالها وتتردد بضحكة مسرورة: الله يعطيه الخير واللهيلا عندو الدوق هادا اللي سيفطهم هههههزاتهم نيشان للپلاكار وفالرف الفوقاني حطاتهم .. بعدها ضارت ادراجها للكوزينة توجد الفطور ليها ولعمر،مرة مرة تسها بوحدها وضحك والفرحة فعينيها واضحةوالتليفون فودنو قال بتهكم كايأكد هضرتوسي محمد: من ايدك ليدها ياكرد عليه من الخط التاني وقال: معلوم اسي اليوسفي كون هاني وحتا سميتك ماجبدتهاشببسمة خفيفة قال: شكرا، وسمح ليا عدبتك نهار الروبو ديالك.. الأمانة اللي تافقنا عليها شوية وتوصلكالفاكتور: الله يكبر بيك اسيدي خير المرحوم سابقسي محمد: الله يعاونقطع عليه ناض هز سوارتو وتم هابط لتحت بنظرة حادة وعينيه عادة قدامو مايقلبهم لا على ليمن والا ليسرالمدخل واحد والمحل نصفو اليمين للرجال واليسار للنساء كل واحد فيهم مساحتو كبيرة وباللي تشهيتي فالالبسة التقليدية..وقف على عمو اللي بارك فلاكيس كايقاد شي فاكتورات وقال بجدية وصوت تقيلسي محمد: عمي أنا خارج شوية ..خلصتي الكريدي بالفلوس اللي عطيتك ولا مازال؟العم قاد بركتو ورد ببسمة صفرة وعينيه تايهربو فاش سمع حس الفلوس: آه كون هاني اولدي راهم تخلصو فديك الساعةصغر عينيه بشك وبجدية قال: السيمانة جاية آخر أجل للخلاص، وراك عارف الى ماتخلصوش دوك الشيكات شنو غايوقعقرن حجبانو: سي محمد شوصلنا لهادشي هي ولينا كانكدبو ؟بهدوء قال: حاشا, كلامك هو الكبير.. انا غير وضحت ليك اللي كاين لاتكون نسيتي ولا غفلات عينكعبد الجليل: الكريدي تخلص هي تخلص صاافي كون هاانيحرك راسو: ماگلتي عيب اعمي ..الله يسخرخلاه كايمسح جبهتو من العرق وهو ركب سيارتو وزاد مع الطريق*نسيمة: ايوا راعاااد طفات عليه الشمعة وجا.. زعما مايكونش داك الشيبة هو اللي ردو؟ردت عليها عزيزة بهمس: هاهو الالة سيد الحاج يالله داز من قدامي غغادي وينفخ.. كوراه مافخبارو مايتعاودنسيمة: حضي معاه ولاسمعتي شي حاجة ماهياش علميني صافيعزيزة: كوني هاانية الالة البق مايزهقزفرات: مزيان.. خاصني غير الوجيبة فين نفتح معاه موضوع الطلاق ماكرهتش نتهنا منو اليوم قبل غداردت: ايوا الالة كيف يرجع گوليها ليه ياك هو دار گاع هادشي باش يعاونك.. صافي الله يكتر خيرو والله يعاونببال مهانيش ردت مصغرة عينيها: لا اعزيزة شي حاجة ماشي هي هاديك كادور ورا ضهري، انا متأكدةعزيزة: علاش شفتي شي حاجة؟؟؟بشك ردت: شاكة.. البارح بحال إلى سمعتو جبد سميت نزار فالتليفون وغير عيطت عليه قطع فالبلاصة.. و سمعت عليه شي هضرة ممفهوماش لليوم باقة داراني فراسيردت: كوراه غير بغا يسول فخوه بلا ماتوسوسي راسكنسيمة: علاه فين عمرهم كانو بحال الخوت باش يسول عليه؟ ومالو رجع حالتو حالة بالعصا وعلاش فيه قوة الكدوب؟عزيزة: الله يالالة خلعتيني علكردت: نتي غير حلي ودنيك خصوصا على نزار والحاج.. انا غانعرف نفك راسي خاصني غير نطلق منو برضا جدي وهو حادر راسو لتحت.. ديك الساعة الله يعاون العاوناتتفتح باب الدار فجأة وبارتباك ضحكات وقالت: ههههه يالله احبيبة ندويو من بعد.. تهلاي ليا فراسكقطعات عليها ومحمد ببسمة طلع حاجب وجا برك قدامهامحمد: عزيزة هادي؟هزات كتافها: لا لا هادي واحد البنت معايا فالمطعم كانسولو فبعضياتناابتاسم ليها: مزيان هي درتي الصحاباتضحكات: شوية وصافي هههه ..بعدا واش تغديتي ولا باقي؟رد: لا الصراحة مازالوقفات: غانمشي نطل على عمر ونسخن ليك غداك بيما نيت بدلتي حوايجكرد: صافي مشاتناض للبيت وهي حطات تليفونها ودخلات للحمام فين خلات عمر تايلعب بالما فالبانيو.. شللات ليه بالخف ونشفاتو مزيان عاد لبساتو بودي سخون وسروال قطني تايتسد بالسير ديالونسيمة: اوپااا هههه يالله دابة نمشيو نشربو شي عاصير ياك الغزال ديااليباستو فحنكو وخرجاتو من الحمام تزامنا مع خروج محمد من بيتو ويديه فالشورط للي لابس.. نزل عينيه لعمر ظهرات بسمة عريضة على شفايفو وقالمحمد: بصحة الحمام البوگوص ههههلعب فشعرو بلا مايحس بيه عمر ونسيمة ببسمة صفرة حنحنات ودخلات خوها للبيت قائلةنسيمة: غير سير تگلس انا غانمشي نجيب لك غداكمحمد: لا ماعليش غانلعب مع عمر شوية ..ياك البطل هههبحرج ابتاسمات وقالت: واخا اللي بغيتيعطات لعمر الكاميرا ديالو وخرجات بحدر تدور وراها ورجليها غادين لبيتو.. حلات الباب بالحس وعينيها تايدورو فالبيت ويقلبو على التليفون حتا رمقاتو فوق الكوافوز كايتشارجا.. بسمات بخبت وشافت وراها بسرعة قبل ماتمشي ليه، عاد بغات تخدمو لقاتو مكودي بالارقام هي تخنزر بالفقصة..بحيرة ردات شعرها اللور عاضة شفتها وتتخمم.. فالاخير طلعات حاجب ببسمة ماكرة و حطاتو بلاصتو ..رجعات خرجات متوجهة للبيت وترمش لقاتو بارك حدا عمر فالأرض وقالت بهدوء: محمد.. عافاك واخا نطلبكشاف فيها: اها شنو كاينفركات ايديها: ا ا بصراحة غدا خاصاني شي سخرة مهمة فالسوق وغير عزيزة اللي مولفة تجيبها ليا وانا نسيت ماعلمتها قبل وحتا الروشارج مابقاش عندي.. واخا نعيط ليها من عندكرد: عادي ماشي مشكل جيبي ليا تليفونيبسمات: شكرا بزافمشات بسرعة جابتو ليه ووقفات قدامو مركزة على الشاشة وعينيها على الكود اللي تايكتب ..حلو بلا مايحس بنظراتها ومدو ليهادوزات رقم عزيزة قدامو و كيف ردت قالت بسرعة: ألو عزيزة ..شوفي ديك التخليطة تاع العشوب اللي مولفة تجيبي ليا راه تقادات .. غدا عافاك فاش تكوني غادة للسوق عاودي جيبيها ليا واخاجاوباتها باستهبال: هاااا ؟؟؟نسيمة: يالله بسلامة احبيبة سلمي على ماما ولا يطوقطعات ومداتو ليه: شكرا بزاف ..انا غادة نجيب لك تتغدارد: هانية، دي معاك هادة يتشارجاخداتو : آه واخةخرجات من البيت وكيف فاتت العتبة طارت داخلة لبيتو تتزرب وتردد : 778566ركبات الكود بالزربة ماحدها حافضاه ودازت للملفات نيشان خدمات وضع بلوتوت عندها وعندوجمعات التصاور جملة بلا حتا ماتشوفهم وبدات تسيفطهم ليها بالزربة هوما والڤيديوات ..دخلات للواطساپ تتقفقف وصباعها مرعدين تاطلع فيه وتنزل ماعارفة فين تقلب بالظبط ومابانتش ليها تصويرة نزار فلي پروفيل ولا شي حد مألوف ليهادخلات عند آخر واحد دوا معااه بليزوديو جمعات ربعة اللخرين دارت ليهم ارسال للواطساب تاعها وتسنات حتا وصلوها عاد دازت للتاني نفس الشيء كوپات آخر الرسائل عندها ومسحاات المحادتة بيناتهم ..بغات تمشي للمكالمات هي تسمع غوات عمر مجهد صرخة ورا صرخة بحر جهرو ..حطات التيليفون تترعد وبلا عقل مشات تتجري للبيت .. لقات محمد واقف عاقدهم وتايحاول معاه يسكت وعمر طايح فالأرض مخرج عروقو بالغواات ..خرجوو عينيها بالخلعة وقربات ليه تتخنزر فمحمد ناطقة بغضبنسيمة: عمر ماالو بدا يغوووتهز كتافو وزاد قرن حجبانو: ماعرفتش ..كنت كاندوي معاه عادي حتا ماعرفت مالوعمر: اععععععععععءهءه اعععععععععععااااااااااا ععععععععععععضارت عندو تتبسم بزز ونبرة منخفظة رغم الهلع اللي تتحس بيه: صاافي احبيبي صاافي انا معاااك.. ششششش صافي انا معاك ضارت لمحمد بعتاب هو متايحملش اللي يقرب جيهتو خصوصا اللي ممولفش عليه.. هاادهاد الغوات بزز باش تحيد منو ودابة رجع ليه تانيعمر: اعععععععععععع ععععاااااااااااهءهء عاااااااءهءهءهءه اعععههههههنسيمة: ششششش صافي عافاك اعمر ها نانا معااااك صافي احبيبيمحمد رد ببرود: مكانش هاكا قبل.. واقلة ديك المدرسة موافقاتوش خاصها تتبدلخنزرات فيه: أنا عارفة شنو اللي صالح لخويا وشنو اللي لا، غير كون هانيطلع حاجبو فيها وهي ضارت لخوها تتسكتو وتهدن فيه حتا حساتو خرج من البيت..خلاها تتنهج مزيرة تليفونها وحالة عمر دوخاتها كتر ماهي دايخة .. مابدا يتهدن ويخفظ صوتو حتا جف ريقها وعيات بالجهد عاد سكت كايتنخصص بوحدو وهزاتو للسرير تكاتو يرتاح وهي تتنهد بعياء ..سمعات الباب تسد ناضت طلات لقاتو خرج فحالو من الدار ..قرمات فمها بغل ورجعات عند عمر تغطيه وصدفة انتابهات جيهة سروالو ووسعات عينيها ..رمات الغطا تترجف وتحقق الشوفة مزيان فالسير ديال السروال ..متأكدة فاش بدات تلبسو حوايجو سداتو ليه بواحد الطريقة معينة وزيراتو مزيان غير هادي اللي تتشوف واللي باين فيها مزروبة ..سرطات ريقها وولات تتربط بين جلوس محمد معاه فبيت بوحدهم غواتو والسروال اللي متأكدة باللي تحل ..قلبها خبط خبطة قوية وبرد ليها الما فالركابي بلا عقل فيقاتو تترجف : ع عمر ..عمر.. نووض احبيبي نوض نخرجو بجووجحلات الپلاكار هزات منو جلابة لبساتها فوق الكسوة وجبدات بزطامها ..نوضات عمر مخنزر رموشو بالدموع باقين فازگين وهي دموعها بالخلعة قربو ينزلو .. هزاتو عندها وبپانطوفة خرجات من الدار تتزرب .. عقلها داخ التقفقيفة شاداها وكلماا شافت فعمر كايتنخصص ويرجف شفتو بحالا مألم كايزيد قلبها يتعصر والدوخة تتشدها ..وقفات اول طاكسي جا فطريقها ركبات وبصوت مرعد قالتنسيمة: ديني لأقرب كلينيك ..سربي عاافاك اخووياقدام المستشفى حبس لاحت ليه الفلوس بلا عقل ونزلات تتجري ودور عينيها بين الناس والطبيب اللي شافتو تشد فيه وتردد: عافااك اسي الطبيب شووف ليا خووويا ماالو.....: دوزي للإستقبال ابنتي عمري الاستمارة بعدا والدكتور غايجي حتال عندكمشا مزروب وهي تادور تما وتزير عندها عمر حتا شافت دكتورة كبيرة فالعمر ومشات جيهتها تتبكي والخوف اللي فيها لداخل كل تانية كايزيد على حدونسيمة: دكتوورة عافااك شووفي ليا ماال خويا ءهءهءه الله يستر عليك لاما قلبي ماالو راه غانطيح ليكم بالخلعةءهءهءهشافت فعمر وگالت: واخا تبعيني ..واش السخانة ولا ضاراه شي بلاصةجاوبات تتقفقف ماعارفة منين تبدا ليها: هو مريض بالتوحد، خ خليتو بارك مع ولد عمي و وشوية سمعتوتايبكي ويغوت بالجهد هءهءهء بالم كملات فاش جيت نشوف مالو لقيت السروال فايت ليه تحل وغير تايبكي ويغوتالطبيبة وسعات عينيها مصدومة: وااش شاكة فحالة اغتصاب؟؟؟عضات فمها ووجها ولا حالة بالدموعالطبيبة حلات مكتبها وقالت: دخلي دغيا دخلات وسدات الباب نعسيه تما وحلي ليه سروالو بالشوية باش مايزيدش يتوعتردت تترعد: و و وااخا ءهءهءهمدات يدها للسير وبدا كايهرنط وينين مرة خرا استعدادا باش يبدا الغوات ..حبسات عن الحركة قلبها تايتعصر عصير والطبيبة بنظرات حزينة مألمة تتشوف فعمرتسنات تواني قليلة ورجعات حاولات تحيدو ليه وتتحاول تلفو بالهضرة حتا نزلاتو والطبيبة جابت معداتها وبدات بهدوء تتقلبو اللور والقدامنسيمة: ششش صافي احبيبي ماتخلعش هااختك معااك ..نشري ليك گلاص بغيتي نمشيو نشريوه فاش نخرجو من هنارد كايتنخصص وعينيه فالأرض: مشيو لزوووانهارت بالبكا مرة خرا، عينيها حمارو وشفايفها تايترعدو بالخلعة عليه، سالات ليه الطبيبة ناضت تتنهد و شارت ليها تلبسو وتبعها ..بالزربة طلعات ليه سروالو وقالت مبسمة بزز: انا غانرجع عندك واحد الشوية متافقين ..انا غير حداك بلا ماتخافباستو فراسو وتوجهات للمكتب، گلسات حامية فيها جمرة وقالت: ا امضرا ..واش طرات ليه شي حاجةزفرات وقالت: لحسن الحظ ماوقع والو وماعندوش أي أعراض الاغتصاب ..يمكن كيف گلتي هو مريض بالتوحد وكانضن هاد ردات الفعل عاديين من الأطفال اللي تايكونو مصابين بهاد الاضطرابمسحات عينيها وقالت بقلق: و ولكن تلت سنين هادي مابقا تايغوت هاكة..وحتا سروالو انا متأكدة ماسديتوش ليه هاكاك شي حاجة تما ادكتورة عافاك غير عاودي تأكديردت بهدوء: نتي دابة متوترة ومخلوعة على خوك انا متفهمة هادشي، ولكن راه ماعندو حتا حاجة خايبة غير هني بالكسرطات ريقها وشافت فعمر بنظرات مألمة، رغم هضرة الدكتورة إلا أنو باقا فيها الخلعة وبالها مهانيش: الصراحة والله ماعرفت ..تلفت فاش شفتو كايغوت ويبكي وحتا سروالو !!!.. نيشان فكرت باللي دار ليه شي حاجةعقدات حجبانها بجدية: واخا وهاد ولد عمك اللي دويتي عليه.. كي داير التعامل ديالورمشات تتفكر: م مزيان.. تايبان ليا عادي بحال گاع الرجال غير ماعرفتش علاش فكرت هاكا بالظبطالطبيبة: ماعليش تشكي هادا أمر عادي ..وولو ماتكونش وقعات هاد الحادتة خاصك ديما تراقبي خوك فكل بلاصة، ماخاصك تيقي لا فأب ولا فأخ ولا عم.. مادامو باقي صغير وعلى مابان ليا نتي المسؤولة عليه، ادن خاصك تهتمي بيه كل الاهتمام وتبداي دوي ليه على هاد الأمور حتا يكبر ويكون قاد يفهم خطورة هادسيردت : عندك الحق ادكتورة ولكن مغايفهمنيش واخا نبغي ندوي معاهالطبيبة: هو دابة كايدافع على نفسو بالغوات هادا أمر إيجابي.. فاش يبدا يفهم شوية بداي تتكلمي معاه.. فهميه باللي فالجسد ديالو كاينين مناطق ديالو بوحدو ممنحق حتا واحد يقرب ليهم ولا يقيصو تما من غيرو هو فقط.. بطريقة سهلة بلا مايحتاج تخلعيه ومن الاحسن تخدمي ليه الصور باش يفهمك كترحركات راسها تتنهد: صافي واخا ادكتورة ..عاد ارتاحيت شوية الحمد لله، شكرا بزافبسمات: العفو ابنتي والله يحفظو ليكوقفات: امين ياربمشات نزلاتو من السرير بسمات للطبيبة وخرجات تتزفر وتشوف فيه مرة مرة.. كون طلع شكها فمحلو وبصح شي حاجة وقعات ليه عمرها تعيش هانية وعمر قلبها يعرف الراحة ..الخلعة اللي حسات بيها اليوم دخلات ليها وساويس وشكوك قاتلة بسبابها عمرها تهنا ولا ترتاح وخوها فنفس الدار مع محمد ..ولو عارفة مدار ليه والو ويمكن غير زادت فيه لكن باش تغامر ودير كأن شيئا لم يكن ؟ ماقدراتشخلصات اللي عليها وخرجات من الكلينيك شادة طاكسي للدار ..مع الدخلة سدات الباب وصونات لعزيزة علماتها تجي عندها بالزربة ودخلات للبيت جابدة ساك صغير وبدات تجمع لعمر حوايجو ودموعها مرققين فعينيهاوسط انشغالها بالجميع سمعات الدقان فالباب ومشات حلاتو ..لقاتها عزيزة كاتنهج لابسة جلابتها والفولار غير حاطاه على شعرها كيف قطعات معاها جات تتجري بلا عقلعزيزة: الله يالااالة خلعتيني.. شنووو واقع؟؟ردت بسرع:ة سدي وراك الباب وتبعيني نهضر معاكسبقاتها للبيت وتحنات تتجمع وتحط فالساك..حتا لحقات عليها عزيزة وبدات تشوف فداكشي بدهولعزيزة: واش غادة لشي بلاصةردت : غانسيفط معاك عمر للدار.. خليه عندكم هاد ليامات بما فكيت مشكيلتي مع هاد الحمار ونجيزادت تخلعات عليها كتر وقالت: علاش الالة مال سي عمر مسكينسدات الساك ومداتو ليها: مامالوش.. عزيزة نوصيك وايااك تخلي خويا بوحدو ولا تغفلي عليه.. حتا ماما ماتأمنيش ليها عارفاها كاتسها بزاف وماغاترضش ليه البالنزلات عينيها تتشوف فالساك وتشوف فيها مافاهمة والو: ع علاش الالة تتگولي هاكا واش وقعات شي حاجةردت: نتي غيير ديري اللي گلت ليك عليه.. لا جدي والا عمامي والا نزار حتا واحد مايقرب جيهتو وبقاي ديما معاه.. أنا فاش غانكون مسالية غاندوي معاكم فالتليفون صافي؟عزيزة: واخا الالة كوني هانية راك عارفة اصلا تاواحد مكايقرب ليه حيت عارفينو مريض وفيه قوة الغووات... ولكن راه سي عمر مولف عليك نتي حدو غايصبر نهار واحد وينوضحكات صدرها بالجهد: هنا ماهانيش اعزيزة وماغايهنا حتا نقلب وجهي من هااد المدينة ديال اللويل ونطلق من داك بناادم.. حتال تما خويا امااانة عندك منسمحش ليك الا خليتيه فشي بلاصة بوحدوجاتها البكية وقالت تترعد: لا يالالة صاافي كوني هانية حسبيه بحالا معاكردت: مزيان ..هادو حوايجو باش يبدل وراك عارفاه باش كايبغي يفطر زيدي معايا نعطك الشكلاط اللي تايعجبوداتها للكوزينة وجبدات ليها الشكلاط والكورنفليكس تاع عمر وحتا الحلاوي اللي عزيز عليه ياكل ..جمعات ليه كلشي مانسات تا حاجة حتا من باندوش ديالو الصابون والشامپوان حطاتهم ليه فلاتروس ديالو ودخلاتهم للساك ..وصلاتهم للباب وفمها ماسكتش من التوصيات والتنبيهات عنداك هاادي حظي مع هادا واياك ديري هادي وعزيزة غير تتحرك راسها وتگول واخا ..عنقات عمر بحرارة البكية شاداها وقلبها ضاارها بالجهد وهو ببرود عاقد حجبانو وتايرمش حواليه مافاهم والو .. سدات وراهم الباب عاد طلقات البكية اللي عيات تحبس وعينيها تايشوفو فقنات الدار مألمة بفراقو ومخنوقة بلا بيه ..لكن مالقات جهديتبع...]
يذهب "سي محمد" إلى قسم الشرطة للإبلاغ عن اختفاء زوجته, ليكتشف فيما بعد أنها تخونه مع أخيها, فيجن جنونه ويقرر الانتقام لشرفه. تدور الأحداث حول فتاة تدعى "نسيمة" تتعرض لتحرش من طرف أحد الأشخاص يدعى "كمال"، لكنها تصدم عندما تعرف أنه كان على علاقة غرامية مع والدتها "حورية" التي كانت متزوجة من والده "السي الحاج". أحداث شيقة تلك التي سنكتشفها من خلال قصة حبّة وعشقها, بالإضافة إلى المشاكل التي تعاني منها مع زوجها. يتفاجأ "سي محمد" بوجود "زهرة" في بيته عندما عاد من السفر, بينما كانت "نسيمة" في طريقها إلى منزل "عمر" لإحضار ملابسه. في طريقهما إلى المنزل, تذكر الأم ابنتها بأنها لم تقم بعد بمساعدة أمها في إعداد طعام الإفطار, فتقرر الفتاة أن تقوم بذلك في الموعد المحدد. في المقابل, نجد "أنور" الذي ينهر أحد زبنائه, ويقرر أن ينتقم من هذه الأخيرة بعدما شكته إلى صاحب العمارة. أما "محمد", فيبدو أنه على علاقة ب"نسيمة" التي تعمل في مطعم, إلا أن علاقته بها تظل مبهمة. في ليلة عشاءها الخاص مع "سيادتو"، أعدت "نسيمة" كل شيء بعناية، لكن عندما قدم "البطل" بشكل مفاجئ، وجدت نفسها في موقف لا تحسد عليه. يتفاجأ الزوج بأن زوجته كانت على تواصل مع شاب, فيقرر تطليقها, لكن تدخل بعض أفراد العائلة يؤدي إلى مراجعة القرار, وتوعد الزوجة زوجها بأنها ستتحسن. في طريقي إلى الثانوية, رأيتك.

في طريقي إلى الثانوية, رأيتك.

في طريقي إلى الثانوية, رأيتك.

في طريقي إلى الثانوية, رأيتك.

في طريقي إلى الثانوية, رأيتك.

في طريقي إلى الثانوية, رأيتك.

في طريقي إلى الثانوية, رأيتك.

في طريقي إلى الثانوية, رأيتك.

في طريقي إلى الثانوية, رأيتك.

في طريقي إلى الثانوية, رأيتك. تدور الأحداث حول امرأة اسمها "عسلية"، تعاني من مرض نفسي، تحاول أن تجد رجلاً يُعجب بها ويتزوجها لتنال الحب الذي تفتقده في حياتها.